CELEX: 62014TN0731
Language: mt
Date: 2014-10-17 00:00:00
Title: Kawża T-731/14: Rikors ippreżentat fis-17 ta’ Ottubru 2014 – Agrotikos Sinetairismos Profiti Ilia vs Il-Kunsill

19.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/41
            
         
      Rikors ippreżentat fis-17 ta’ Ottubru 2014 – Agrotikos Sinetairismos Profiti Ilia vs Il-Kunsill
      (Kawża T-731/14)
      (2015/C 016/64)
      Lingwa tal-kawża: il-Grieg
      
         Partijiet
      
      
         Rikorrenti: Agrotikos Sinetairismos Profiti Ilia (Skidra, il-Greċja) (rappreżentant: C. Chrysogonos, avukat)
      
         Konvenut: Il-Kunsill tal-Unjoni Ewropea
      
         Talbiet
      
      
                  —
               
               
                  tannulla r-Regolament tal-Kunsill (UE) Nru 833/2014, tal-31 ta’ Lulju 2014, dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina (ĠU L 229, p. 1) preżenzjalment ikkontestat u tiddikjara t-talba għal annullament bħala ammissibbli sakemm il-Qorti Ġenerali tal-Unjoni Ewropea tiddeċiedi li huma ssodisfatti l-kundizzjonijiet kollha għall-ammissibbiltà tar-rikors għal annullament, u
               
            
                  —
               
               
                  tikkundanna lill-Kunsill kemm għall-ispejjeż tiegħu kif ukoll għal dawk sostnuti mir-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrent jinvoka motiv wieħed.
      
                  —
               
               
                  Ir-rikorrenti issostni li r-regolament ikkontestat ġie adottat b’mod żbaljat fuq il-bażi legali tal-Artikolu 215 TFEU, minkejja li huwa evidenti mill-għan u l-kontenut tar-Regolament li dan kellu jiġi adottat abbażi tal-Artikolu 207 TFEU (li kien l-Artikolu 133 KE) inkonnessjoni mal-politika agrikola komuni u, konsegwentement, kellu jiġi adottat taħt il-proċedura leġiżlattiva ordinarja. L-interess ġuridiku tar-rikorrenti li tiftaħ il-kawża huwa bbażat fuq il-fatt li l-miżura kkontestata tikkostitwixxi att regolatorju li ma jinvolvi l-ebda miżuri ta’ implementazzjoni fis-sens tar-raba’ paragrafu tal-Artikolu 263 TFEU u li jikkonċerna lir-rikorrenti b’mod dirett.